HIMPUNAN HADITH HARIAN JAKIM 


Kategori : IBADAH Akidah 
Tajuk : 

Nazar Tidak Dapat Mengubah Takdir 

Hadith : 

Dari Abu Hurairah katanya, nabi s. a. w bersabda: "Sesungguhnya nazar itu tidak dapat mendekatkan 
seseorang kepada sesuatu yang ditakdirkan Allah belum akan menjadi miliknya. Tetapi nazar itu sesuai 
dengan qadar. Dengan nazar dapat dipungut pembayaran dari orang-orang bakhil yang sebelumnya 
tidak bersedia membayarnya." 

(Muslim) 


Huraian 

Setiap pergerakan, langkah dan perjalanan kita di muka bumi ini telah ditentukan oleh 
Allah S.W.T iaitu qada' dan qadar-Nya. Maka tidaklah menjadi suatu yang menghairankan 
jika sesuatu yang tidak disangka-sangka tiba-tiba berlaku ke atas diri kita sama ada yang 
baik atau sebaliknya. Namun begitu kita sebagai hamba -NYA mempunyai hak untuk 
berusaha agar dijauhkan daripada sesuatu yang buruk atau meminta diberikan sesuatu 
yang dihajatkan. Dalam hal ini ada orang yang suka menazarkan sesuatu sekiranya 
hajatnya terlaksana atau terlepas daripada sesuatu yang tidak diingininya dan ini 
dilakukan dengan menggantung sepenuh harapan kepada belas ihsan dan kasih sayang 
Allah S.W.T. Namun begitu nazar bukanlah suatu gantian yang semestinya diperoleh! atau 
dipenuhi seperti yang diminta bahkan ia hanya sekadar suatu bentuk didikan jiwa agar 
seseorang itu sentiasa mengingati kekuasaan Allah dan mensyukuri nikmat-Nya. 



